کوئٹہ : سیکرٹری ریجنل ٹرانسپورٹ اتھارٹی نصیرآباد نور احمد ڈومکی ایس ایس پی ہائی ویز نصیرآباد عبدالعزیز سرپرہ تون اوار وہیکل آرڈیننس نا خلاف ورزی کروک آتا برخلاف کارروائی کرسا کیہی ویگن آتیا خلوک آ جنگلہ غاتے شیف کننگانے۔ کیہی بس ڈرائیور آتیا ڈنڈ خلک۔ وخت اس کہ چھت آتیا تولوک بندغ آتے پبلک ٹرانسپورٹ اٹ تولفسا اوفتے تینا منزل نا کنڈآ راہی کننگا۔ او وخت آ ڈی ایس پی ہائی ویز محمد یاسین غلام سرور تھ ہیم سیف اللہ جویا بابو میر احمد تون اوار ایلو افسرک ہم ساڑی ئسر۔ سیکریٹری آر ٹی اے نور احمد ڈومکی و ایس ایس پی ہائی ویز عبدالعزیز سرپرہ ویگن و بس آتا ڈرائیور آتے سختی ٹی پارت کرے۔ کہ مسافر آتے چھت آتیا تولفنگ آن تینے پدی کننگے۔
(خ ن)
